АДМИНИСТРАТИВЕН ДОГОВОР

за предоставяне на безвъзмездна финансова помощ по Оперативна програма „Развитие на човешките ресурси“ 2014-2020,

процедура чрез директно предоставяне на конкретен бенефициент

BG05M9OP001-1.054 “ПОДКРЕПА ЗА УСТОЙЧИВ БИЗНЕС”

1. Настоящият договор се сключва на основание чл. 45, ал. 2 от ЗУСЕСИФ във връзка с постъпилопроектно предложение ( *ИСУН №, …..*) и т. ……от оценителен доклад (*ако е приложимо*), одобрен с решение …(*чл. 45, ал. 1, т.1*)

между

МИНИСТЕРСТВО НА ТРУДА И СОЦИАЛНАТА ПОЛИТИКА, ……..(адрес и ЕИК), представлявано от ………… в качеството на ръководител на управляващия орган на Оперативна програма „Развитие на човешките ресурси“ 2014-2020,

наричан по-нататък „Управляващ орган“

и

………………… *(наименование, ЕИК и седалище на бенефициента)*, представляван от…………………..

наричан по-нататък „Конкретен Бенефициент“

1. Страните по договора се споразумяха за следното:
   1. Ръководителят на управляващия орган предоставя на Конкретния бенефициент, **безвъзмездна финансова помощ** в максимален размер до….лева (словом) по Оперативна програма „Развитие на човешките ресурси“ 2014-2020,приоритетна ос 1 „Подобряване достъпа до заетост и качеството на работните места“*,* BG05M9OP001-1.054 “Подкрепа за устойчив бизнес” за изпълнение на проект (*наименование и номер от ИСУН*) , наричан по-нататък „Проекта“.

2.2 Проектът е:

- на стойност……лева (словом), в това число разходи по линия на ЕСФ в размер на ………….лв. (словом). Проектобюджетът на проекта е разпределен на допустими дейности, договорена стойност за всяка една дейност и посочен конкретен резултат от изпълнението и, както следва:

-

2.3 Срокът/периодът за изпълнение на проект е от…….до………/………месеца, считано от (*датата на сключването или друга посочена в договора*). Всички дейности по проекта следва да са приключили преди тази дата. Изпълнението на дейностите по договора започва[[1]](#footnote-1):

от датата на сключването на настоящия договор (в случай на допускане на предварително изпълнение на основание чл. 19г от АПК)

или

от дата: *(посочва се конкретна дата след изтичане на срока за обжалване)*

2.4Конкретният бенефициентът изпълнява проекта съгласно одобреното проектно предложение (*посочва се номер от ИСУН*), в обема и вида, посочени в него, условията за изпълнение, утвърдени с условията за кандидатстване по процедура чрез директно предоставяне на проекти BG05M9OP001-1.054 “Подкрепа за устойчив бизнес”, Ръководство за бенефициента за изпълнение и управление на проекти по ОП РЧР, схема BG05M9OP001-1.054 “Подкрепа за устойчив бизнес”/, клаузите на настоящия договор и приложенията към него.

1. Условия за изпълнение на проекта.

**Финансиране на Проекта**

3.1 Общата сума на допустимите разходи за изпълнение на договора не може да надхвърля сумата по т. 2.1 от настоящия договор.

.

3.2 Разходите по договора се извършват в съответствие с посоченото в т. 2.2, приложеният към административния договор проектобюджет и предвиденото в секция „Бюджет“ от формуляра за кандидатстване и за дейностите, описани в него.

3.3 Окончателната сума на предоставената безвъзмездната финансова помощ се определя при спазване на членове 3.73, 3.74, 3.75 и 3.76 от настоящия договор.

3.4 Безвъзмездната финансова помощ не може да надхвърля сумата по т. 2.1 от договора и договорената сума за всяка една дейност по т. 2.2. Безвъзмездната финансова помощ не може да надхвърля максималния праг, съгласно чл. 3, пар. 2 от Регламент (ЕС) № 1407/2013, за предприятие по смисъла на чл. 2, пар. 2 от Регламент (ЕС) № 1407/2013.

3.5 За дейностите, финансирани по правилата на Европейския фонд за регионално развитие, са приложими правилата за допустимост, прилагани за този фонд, в размер на не повече от ....... % (посочва се допустимия размер съобразно всяка схема) от размера на общо допустимите разходи по проекта. НЕПРИЛОЖИМО

**Техническо и финансово отчитане и плащания**

3.6 Исканията за верифициране на разходи и плащания се представят на Управляващия орган в съответствие с чл. 3.34 и чл. 3.35 от настоящия договор.

3.7 Управляващият орган извършва окончателно плащане въз основа на искане на бенефициента. Предоставянето на безвъзмездна финансова помощ се извършва под формата на:

3.7.1 еднократни суми за отделните видове разходи, съгласно чл. 67, (1), т. (в) от Регламент 1303/2013 г.

3.8 Управляващият орган извършва авансово плащане в срока по чл. 61, ал. 1 ЗУСЕСИФ, в случай, че авансовото плащане е обезпечено в пълен размер и при следните условия: НЕПРИЛОЖИМО

3.9 Обезпечения по авансови плащания не се изискват от Конкретни бенефициенти –разпоредители с бюджет по чл. 13, ал. 1, 3 и 4 от Закона за публичните финанси.-НЕПРИЛОЖИМО

3.10 Управляващият орган може да извърши плащането на части.- НЕПРИЛОЖИМО

3.11 Управляващият орган извършва окончателни плащания към бенефициентите след верифициране на разходите въз основа на подадено от Конкретния бенефициент искане за окончателно плащане в ИСУН 2020, окончателен доклад, в съответствие с чл. 3.34 от настоящият договор и при условията на 60-64 ЗУСЕСИФ. В случай че не се верифицира пълния размер на исканата сума, Управляващият орган следва да уведоми Конкретния бенефициент за размера на верифицираните разходи. Окончателни плащания се извършват след представяне на доказателства, че предварително установените договорености по отношение на дейностите, целите и резултатите са изпълнени. В случай че договорените резултати не се изпълнят или се изпълнят частично, допустимите разходи за съответната дейност от проектобюджета са равни на 0.00 лв. и безвъзмездна финансова помощ не се изплаща, независимо от постигнатото частично изпълнение (ако има такова). Управляващият орган извършва плащането в 90-дневен срок от постъпване на искането за плащане на бенефициента.

3.12 Общата сума на авансовото и междинните плащания не трябва да надвишава 80 % от стойността на финансовата подкрепа.

НЕПРИЛОЖИМО

3.13 Размерът на окончателното плащане се изчислява, като от всички общо верифицирани допустими разходи по проекта, финансирани чрез безвъзмездна финансова помощ, се приспадне извършеното авансово плащане.

НЕПРИЛОЖИМО

3.14 При изпълнение на задълженията си по настоящия договор Конкретният бенефициент следва да спазва Наредба № Н-3 от 22 май 2018 г. за определяне на правилата за плащания, за верификация и сертификация на разходите, за възстановяване и отписване на неправомерни разходи и за осчетоводяване, както и сроковете и правилата за приключване на счетоводната година по оперативните програми и програмите за европейско териториално сътрудничество и указанията на Министерство на финансите за третиране на данъка върху добавената стойност като допустим разход при изпълнение на проекти за оперативните програми, съфинансирани от ЕФРР, ЕСФ, Кохезионния фонд на ЕС и от ЕФМДР, за финансовата рамка 2014-2020 г.

3.15 Извършени и верифицирани от Конкретния бенефициент разходи, които в последствие бъдат признати за недопустими от сертифициращ, одитиращ или друг контролиращ орган, сумите по същите подлежат на възстановяване от Конкретния бенефициент. На възстановяване подлежат и сумите по регистрирани нередности. За целите на верификацията от страна на Конкретния бенефициент същият подава декларация за допустимост на разходите при представяне на окончателен отчет, ведно с искането за възстановяване на средства.

3.16 При представяне на заключителен технически доклад Конкретният бенефициент е длъжен да представи чрез ИСУН 2020 и надлежно попълнена Таблица „Микроданни с участници /ЕСФ/“, която е част от Ръководство на бенефициента за изпълнение и управление на проекти по процедура BG05M9OP001-1.054 “Подкрепа за устойчив бизнес”

3.17 При представяне на окончателен доклад Конкретният бенефициент е длъжен да представи чрез ИСУН 2020 и Картата за участие на всеки един участник. Картата е част от Ръководство на бенефициента за изпълнение и управление на проекти по процедура BG05M9OP001-1.054 “Подкрепа за устойчив бизнес”

3.18 Разходите за изпълнение на дейностите са допустими, ако са извършени в срока на изпълнение на договора, посочен в чл. 2.3 от настоящият договор, като разплащането по тях може да бъде извършвано до представянето на финален отчет, но не по-късно от 1 месец след приключване на проектните дейности.

**Партньори - НЕПРИЛОЖИМО**

3.19 Конкретният бенефициент изпълнява Договора със следните партньори

*(пълно наименование на партньора съгласно регистрацията му)*, наричан по-нататък „Партньор” със седалище .................. и адрес на управление: ........................., ЕИК ......... *(или еквивалентен официален регистрационен номер)*

*(пълно наименование на асоциирания партньор, съгласно документ за регистрация),* наричан по-нататък „Асоцииран партньор” със седалище и адрес на управление: ...................., ЕИК *...............................*

3.20Бенефициентът е длъжен да сключи споразумение със своя/ите партньор/и и асоцииран партньор/и, и да им предостави копие от настоящия договор при спазване на разпоредбите на чл.3.30 от настоящия договор /ако е приложимо/.

**Други специфични условия**

3.21 При изпълнение на дейностите по Договора, Конкретният бенефициент е длъжен да спазва:

- Наредба № Н-3/22.05.2018 г. на Министерство на финансите за определяне на правилата за плащания, за верификация и сертификация на разходите, за възстановяване и отписване на неправомерни разходи и за осчетоводяване, както и сроковете и правилата за приключване на счетоводната година по оперативните програми и програмите за европейско териториално сътрудничество.

- Указанията на Министерство на финансите за третиране на данъка върху добавената стойност като допустим разход при изпълнение на проекти за оперативните програми, съфинансирани от ЕФРР, ЕСФ, Кохезионния фонд на ЕС и от ЕФМДР, за финансовата рамка 2014-2020 г.

* Ръководство на бенефициента за изпълнение и управление на проекти по процедура „ПОДКРЕПА ЗА УСТОЙЧИВ БИЗНЕС“ на ОП РЧР
* Единен наръчник на бенефициента за прилагане на правилата за информация и комуникация 2014-2020, публикуван на интернет страницата на Управляващия орган.

3.22 При изпълнението на Договора и съставянето на документацията към него, Конкретният бенефициент прилага образците към Ръководството на бенефициента и ги представя чрез ИСУН 2020. Представянето на документи и информация във формат различен от задължителните образци, може да доведе до неразглеждането им от Управляващия орган и връщането им за корекция. В случай на връщане, сроковете по разглеждането на тези документи спират да текат до повторното им подаване от страна на Бенефициента на данните в утвърдения образец, но не повече от един месец.

3.23. Конкретният бенефициент дава своето съгласие компетентният орган по приходите (по месторегистрация на бенефициента) да предоставя информация за Конкретния бенефициент на Управляващия орган и/или на Сертифициращия орган при поискване.

**Общи задължения**

3.24. Конкретният бенефициент е длъжен да изпълни поетите ангажименти, съобразно сключения договор и с оглед изпълнение на предвидените в проекта цели.

3.25. Конкретният бенефициент изпълнява договора с грижата на добър стопанин, при спазване на принципите на икономичност, ефикасност, ефективност, публичност и прозрачност, в съответствие с най-добрите практики в съответната област и с настоящия договор.

3.26. За тази цел Конкретният бенефициент осигурява всички финансови, човешки и материални ресурси, необходими за пълното и точно изпълнение на договора и предвидените в описанието на проекта дейности.

3.27. Конкретният бенефициент изпълнява задълженията си самостоятелно.

3.28. Конкретният бенефициент има право да сключва договори с изпълнители ако осъществяването естеството на проекта изисква това. За тези случаи Конкретният бенефициент се задължава да прилага процедурите за определяне на изпълнител/и съгласно глава четвърта от ЗУСЕСИФ, ПМС 160/1.07.2016 г. за определяне правилата за разглеждане и оценяване на оферти и сключването на договорите в процедурата за избор с публична покана от бенефициенти на безвъзмездна финансова помощ от Европейските структурни и инвестиционни фондове или Закона за обществените поръчки и подзаконовите нормативни актове по прилагането му в случаите, когато се явява възложител по смисъла на Закона за обществените поръчки.

3.29. Конкретният бенефициент е длъжен да сключи договорите с изпълнители при условията на чл. 39, ал. 4 ЗУСЕСИФ. Бенефициентът не включва в договорите с изпълнителите изисквания за минимална стойност на разходите, които да бъдат отчитани от него.

3.30. Конкретният бенефициент и Управляващият орган са единствените страни (наричани за краткост “страните”) по договора. Управляващият орган не признава съществуването на правоотношение между него и партньорите или изпълнителите на Конкретния бенефициент. Само Конкретният бенефициент е отговорен пред Управляващия орган за изпълнението на договора.

3.31. Конкретният бенефициент гарантира, че условията, приложими към него по силата на членове 3.24, 3.25, 3.26, 3.37, 3.38, 3.39, 3.40, 3.41, 3.42, 3.43, 3.44, 3.45, 3.46, 3.48, 3.65, 3.66, 3.67, 3.68, 3.69, 3.70, 3.71, 3.72, 3.73 3.74, 3.75 и 3.76 от настоящият договор се отнасят и до неговите партньори, а условията по членове 3.25, 3.37, 3.38, 3.39, 3.40, 3.41, 3.42, 3.43, 3.44, 3.45, 3.46, 3.48, 3.70, 3.71 и 3.72 до всички негови изпълнители. Той е длъжен да включи разпоредби в този смисъл в договорите, които сключва с тези лица.

**Задължение за предоставяне на информация. Финансови и технически доклади**

3.32. Конкретният бенефициент предоставя на Управляващия орган и Сертифициращия орган цялата изисквана информация относно изпълнението на договора в срок **от 5** работни дни от поискването й, освен ако в закон или указания на проверяващия орган не е предвидено друго.

3.33. Ако Управляващият орган извършва текуща или последваща оценка на договора, Конкретният бенефициент се задължава да предостави на Управляващия орган и/или на лицата, упълномощени от него, цялата документация или информация, която би спомогнала за успешното провеждане на оценката, както и да му предостави правата за достъп, предвидени в член 3.70.

3.34. Конкретният бенефициент се задължава да изготви заключителен доклад. Този доклад се състои от техническа част и финансова част и се изготвят в ИСУН 2020 и съгласно Ръководството на бенефициента за изпълнение и управление на проекти по конкретната процедура.

Докладите се отнасят до договора като цяло, без оглед на това каква част от него е финансирана чрез безвъзмездна финансова помощ и съдържат пълна информация за всички аспекти на изпълнението за описвания период.

3.35. Докладът се изготвя на български език. Заключителният доклад се изпраща до един месец след изтичане на срока на изпълнение на дейностите по договора.

3.36. Ако Конкретният бенефициент не предаде заключителния доклад на Управляващия орган по указания в член 3.34 от настоящия договор формат и в предвидения в член 3.35 срок и не изготви приемливо и изчерпателно писмено обяснение относно неизпълнението на това си задължение, Управляващият орган има право да прекрати договора по реда на член 3.60 а)

**Отговорност**

3.37. Управляващият орган не носи отговорност за вреди, понесени от служителите или имуществото на Конкретния бенефициент по време на изпълнение на договора или като последица от него. Управляващият орган не дължи обезщетения или допълнителни плащания извън предвидените по договора, свързани с подобни вреди.

3.38. Конкретният бенефициент поема цялата отговорност към трети лица, в това число и отговорност за вреди от всякакъв характер, понесени от тези лица по време на изпълнение на договора или като последица от него. Управляващият орган не носи отговорност, произтичащата от искове или жалби вследствие нарушение на нормативни изисквания от страна на Конкретния бенефициент, неговите служители или лица, подчинени на неговите служители, или в резултат на нарушение на правата на трето лице.

**Конфликт на интереси**

3.39. Конкретният бенефициент не предприема каквито и да са дейности, които могат да го поставят в хипотеза на конфликт на интереси по смисъла на чл. 61 от Регламент 1046/2018 г. и относимото национално законодателство. При наличие на такъв риск Конкретният бенефициент предприема всички необходими мерки за избягване на конфликт на интереси, и уведомява незабавно Управляващия орган относно обстоятелство, което предизвиква или може да предизвика подобен конфликт. Конфликт на интереси е налице, когато безпристрастното и обективно упражняване на функциите по договора на което и да е лице е опорочено поради причини, свързани със семейството, емоционалния живот, политическата или националната принадлежност, икономически интереси или всякакъв друг общ интерес, който то има с друго лице, съгласно чл. 61 от Регламент (ЕС, Евратом) 2018/1046 на ЕП и на Съвета от 18 юли 2018 година за финансовите правила, приложими за общия бюджет на Съюза, за изменение на регламенти (ЕС) № 1296/2013, (ЕС) № 1301/2013, (ЕС) № 1303/2013, (ЕС) № 1304/2013, (ЕС) № 1309/2013, (ЕС) № 1316/2013, (ЕС) № 223/2014 и (ЕС) № 283/2014 и на Решение № 541/2014/ЕС и за отмяна на Регламент (ЕС, Евратом) № 966/2012.

**Поверителност**

3.40. При спазване на разпоредбата на членове 3.68, 3.69, 3.70, 3.71 и 3.72, Управляващият орган, Сертифициращият орган и Конкретният бенефициент се задължават да запазят поверителността на всички поверително предоставени документи, информация или други материали

• за срок не по-малко от три години, считано от 31 декември след предаването на отчетите от страна на УО, в които са включени разходите по проекта, за проекти, за които сумата на общо допустимите разходи не надвишава левовата равностойност на 1 000 000 евро, за което УО уведомява Конкретния бенефициент;

• за срок не по-малко от две години, считано от 31 декември след предаването на отчетите от страна на УО, в които са включени разходите по проекта, за проекти, за които сумата на общо допустимите разходи надвишава левовата равностойност на 1 000 000 евро, за което УО уведомява Конкретния бенефициент;

• когато безвъзмездната финансова помощ попада в обхвата на Регламент (ЕС) № 1407/2013 на Комисията, за период от 10 бюджетни години от датата, на която е предоставена последната индивидуална помощ по схемата de minimis, за което УО уведомява Конкретния бенефициент.

3.41. Управляващият орган уведомява Конкретния бенефициент за началната дата, от която тече периодът.

3.42. Европейската комисия има право на достъп до всички документи, предоставени на Управляващия орган, като спазва същите изисквания за поверителност.

3.43. При реализиране на своите правомощия Управляващият орган, Сертифициращият орган, Конкретният бенефициент и Европейската комисия спазват изискванията за защита на личните данни съобразно разпоредбите на Регламент (ЕС) 2016/679 на Европейския парламент и на Съвета от 27 април 2016 година относно защитата на физическите лица във връзка с обработването на лични данни и относно свободното движение на такива данни и за отмяна на Директива 95/46/EО.

**Мерки за информация и комуникация, насочени към обществеността**

3.44. Конкретният бенефициент е длъжен да направи всичко необходимо за разгласяване на факта, че договорът се финансира или съфинансира от Европейския социален фонд. Предприетите за тази цел мерки трябва да са в съответствие с приложимите правила за информация и комуникация, предвидени в Приложение XII от Регламент (ЕС) № 1303/2013 на Европейския парламент и на Съвета и Единния наръчник на Бенефициента за прилагане на правилата за информация и комуникация 2014-2020 г. Когато безвъзмездната финансова помощ попада в обхвата на Инициативата за младежка заетост, описана в Глава IV на Регламент (ЕС) № 1304/2013 на Европейския парламент и на Съвета, Конкретният бенефициент прилага мерките за информиране и комуникация по чл. 20 от Регламента.

3.44.1 В случай на неспазване на задължителните мерки за информация и комуникация, насочени към обществеността, предвидени в Единния наръчник на Бенефициента за прилагане на правилата за информация и комуникация и на основание чл. 70, ал.1, т. 6 от ЗУСЕСИФ, Управляващият орган ще наложи финансова корекция в размер на две на сто върху сумата на верифицираните разходи по проекта. В случай на промяна в нормативната уредба, свързана с процедурата или начина на определяне на финансови корекции или влизане в сила на нов нормативен акт, уреждащ тази материя, финансовата корекция ще бъде определена по правилата на нормативната уредба, действаща към момента на налагане на корекцията.

При липса на задължителните мерки за информация и комуникация, насочени към обществеността, предвидени в Единния наръчник на Бенефициента за прилагане на правилата за информация и комуникация 2014-2020 г., бенефициентът възстановява цялата сума на безвъзмездната финансова помощ.

3.45. Във всички обяви или публикации, свързани с договора, както и на конференции и семинари, Конкретният бенефициент е длъжен да уточни, че договорът е получил финансиране от Европейския социален фонд чрез Оперативна програма “Развитие на човешките ресурси” 2014-2020.

3.46. Конкретният бенефициент e съгласен Управляващият орган, националните одитни органи, Европейската комисия, Европейската служба за борба с измамите, Европейската сметна палата и външните одитори да публикуват неговото наименование и адрес, предназначението на отпуснатата безвъзмездна финансова помощ, максималния размер на помощта и съотношението на финансиране на допустимите разходи, съгласно предвиденото в договора.

**Право на собственост/ ползване на резултатите и закупеното оборудване**

3.47. Правото на собственост, включително правата на интелектуална и индустриална собственост върху резултатите от договора, докладите и други документи, свързани с него, възникват за Конкретния бенефициент.

3.48. Независимо от разпоредбите на член 3.47 и при спазване на разпоредбата на членове 3.40, 3.41, 3.42 и 3.43, Конкретният бенефициент предоставя на Управляващия орган и Сертифициращия орган, националните одитни органи, Европейската комисия, Европейската служба за борба с измамите, Европейската сметна палата и външни одитори правото да ползват свободно и съобразно обхвата на проверката всички документи, свързани с договора, независимо от формата им, при условие, че с това не се нарушават съществуващи права на интелектуална и индустриална собственост.

**Изменение на договора**

3.49 Всякакви промени в текста на договора, включително на приложенията към него, се правят чрез ИСУН 2020 в писмена форма по взаимно съгласие на страните при условията на чл. 39 от ЗУСЕСИФ.

Ако изменението е поискано от Конкретния бенефициент, последният трябва да представи искането си на вниманието на Управляващия орган в едномесечен срок преди предвидената дата на влизане на поправката в сила, освен ако са налице особени обстоятелства, надлежно обосновани от Конкретния бенефициент и приети от Управляващия орган.

НЕПРИЛОЖИМО

3.50 В случаите, когато промяната (в т.ч промяна на адреси и т.н.), не засяга основната цел на проекта и няма да попречи за постигане на планираните резултати, Конкретният бенефициент има право да приложи изменението, за което задължително уведомява Управляващия орган писмено. В тези случаи не се сключва анекс.

Управляващият орган си запазва правото да не приеме направената промяна ако:

* по вид не е сред изброените по-горе;
* липсва писмено уведомление за извършването й;
* не е добре обоснована необходимостта от извършването й.
  1. Недопустими са промени в договорените дейности, одобрените средствата, предвидени за тяхното изпълнение и заложените резултати в периода на изпълнение на проекта.

**Прехвърляне на права и задължения по договора**

3.52. Правата и задълженията по договора не могат да бъдат прехвърляни или възлагани на трето лице.

**Удължаване и спиране при извънредни обстоятелства и краен срок на договора**

3.53. Срокът за изпълнение на дейностите по договора е посочен в член 2.3 на договора. Конкретният бенефициент е длъжен да уведоми незабавно Управляващия орган за възникването на извънредни обстоятелства, които могат да възпрепятстват или забавят изпълнението на договора. Конкретният бенефициент може да поиска удължаване на срока за изпълнение на договора не по-късно от един месец преди изтичането му, при условие, че срокът не излиза извън рамките за изпълнение на операцията по Оперативната програма и в съответствие с предвиденото в членове 3.49, 3.50 и 3.51 от настоящия договор. Искането трябва да бъде придружено от всички обосноваващи го доказателства, необходими за вземане на решение за изменение на договора.

3.54. Конкретният бенефициент може да спре временно изпълнението на договора изцяло или отчасти при следните хипотези:

3.54.1. При възникване на извънредни обстоятелства, които правят продължаването му твърде трудно или рисковано. В този случай Конкретният бенефициент уведомява незабавно Управляващия орган за това, като прилага цялата необходима информация.

3.54.2. Конкретният бенефициент може да поиска временно спиране изцяло или отчасти, ако възникнат извънредни обстоятелства, които правят продължаването му твърде трудно или рисковано. В този случай Конкретният бенефициент отправя мотивирано искане до Управляващия орган. Спирането се счита за настъпило от датата на одобрение от страна на Управляващия орган.

И в двете хипотези Конкретният бенефициент е длъжен да направи необходимото, за да намали до минимум срока на спиране на изпълнението и да го възобнови, щом обстоятелствата позволят това, както и да уведоми незабавно Управляващия орган за тези свои действия.

3.55. Управляващият орган може да изиска от Конкретния бенефициент да преустанови временно изпълнението на договора в цялост или отчасти, ако възникнат обстоятелства, които правят продължаването му твърде трудно, или рисковано. Договорът може да бъде прекратен в съответствие с членове 3.59, 3.60, 3.61, 3.62, 3.63 и 3.64 от настоящият договор. Ако договорът не е прекратен, Конкретният бенефициент е длъжен да направи необходимото, за да намали до минимум срока на спиране на изпълнението и да го възобнови, щом обстоятелствата позволят това, с предварително писмено одобрение от страна на Управляващия орган.

3.56. Срокът на изпълнение се удължава с времетраенето на спирането на изпълнението, без да се засяга възможността за внасяне на изменения в договора, необходими за адаптирането му спрямо новите условия за изпълнение.

3.57. Извънредно/непредвидено обстоятелство е всяка непредвидима изключителна ситуация или събитие, което е извън контрола на Управляващия орган и Конкретния бенефициент и не позволява изпълнението на договора. Възникването му не може да се отдаде на грешка или небрежност от страна на Управляващия орган и Конкретния бенефициент (или от страна на техните изпълнители, представители или служители) и не може да се преодолее при полагане на дължимата грижа. Управляващият орган и Конкретният бенефициент не могат да се позовават на недостатъци в оборудването или материалите или закъснения в предоставянето им, на трудови спорове, стачки или финансови затруднения, като на обстоятелства, представляващи извънредно обстоятелство. Управляващият орган и Конкретният бенефициент не отговарят за нарушение на договора, ако не са в състояние да ги изпълняват поради възникване на извънредно обстоятелство. Без да се засягат разпоредбите на членове 3.60 и 3.63, страната, засегната от извънредно обстоятелство, е длъжна да уведоми незабавно другата страна за възникването на извънредно обстоятелство, като посочи характера, вероятната продължителност и предвидимите последици от възникването му, както и да предприеме всички необходими мерки за ограничаване до минимум на възможните вредни последици.

3.58. Задълженията на Управляващия орган към Конкретния бенефициент за всички неизвършени плащания по договора са невалидни в случаите по чл. 86 и 136 от Регламент (ЕС) № 1303/2013 на Европейския парламент и на Съвета като договорът се прекратява на основание членове 3.59, 3.60, 3.61, 3.62, 3.63 и 3.64 от настоящият договор. Конкретният бенефициент носи риска от ненавременно представяне на исканията на сертифициране на разходите. Управляващият орган уведомява в писмен вид Конкретния бенефициент за изтичането на сроковете по чл. 86 и 136 от Регламент (ЕС) № 1303/2013 на Европейския парламент и на Съвета най-малко 6 месеца преди изтичането им.

**Прекратяване на административния договор/финансирането**

3.59. Когато Управляващият орган или Конкретният бенефициент са на мнение, че договорът повече не може да се изпълнява ефективно, то следва изясняване на тези обстоятелства при размяна на съответна кореспонденция. Ако страните не постигнат споразумение за разрешаване на проблема, всяка от тях има право да инициира прекратяване на договора с двумесечно писмено предизвестие.

3.60. Управляващият орган има право да прекрати договора за директно предоставяне на безвъзмездна финансова помощ без предизвестие и без да изплаща каквито и да било обезщетения, при наличие на следните примерно изброени хипотези:

1. Конкретният бенефициент неоснователно не изпълни някое от задълженията си и продължава да не го прави или не представя задоволително обяснение в срок от 5 работни дни след изпращането на писмено уведомление, включително при констатирана нередност от страна на Управляващия орган;
2. Конкретният бенефициент не спазва разпоредбите на членове 3.39, 3.52, 3.68, 3.69, 3.70, 3.71 и 3.72;
3. Конкретният бенефициент представи доклади, които не отразяват действителното положение;
4. В случай, че лице представляващо Конкретния бенефициент е осъден с влязла в сила присъда за извършено престъпление от общ характер, свързано с упражняване на професионалната му дейност във връзка с изпълнението на проекта, включително и в хипотезите, когато лицето е освободено от наказателна отговорност по чл. 78 а от НК;
5. Конкретният бенефициент декларира неверни данни с цел да получи безвъзмездната финансова помощ;
6. Конкретният бенефициент декларира непълни данни с цел да получи безвъзмездната финансова помощ

3.61. При условията на член 3.60 Управляващият орган може да отмени договора и при настъпване на сроковете по чл. 86 и 136 от Регламент (ЕС) № 1303/2013 на Европейския парламент и на Съвета.

3.62. Управляващият орган има право да прекрати договора без предизвестие и без да дължи обезщетение и в случаите, че Конкретният бенефициент осъществи неправомерни действия в ущърб на финансовите интереси на Европейската общност. Това условие се отнася и до партньорите, изпълнителите и представителите на Конкретния бенефициент.

3.63. В случай на отмяна на договора, Конкретният бенефициент има право да получи само такава част от безвъзмездната финансова помощ, която е верифицирана по надлежния ред, отговаря на изпълнената част от договора, като се изключват разходите, свързани с текущи ангажименти, които следва да бъдат изпълнени след прекратяването на договора. За тази цел Конкретният бенефициент следва да представи искане за плащане и заключителен доклад в съответствие с членове 3.34 и 3.35.

3.64. В случаите, описани в горните членове в частта „Прекратяване на административния договор“ от настоящия договор, Управляващия орган има право да вземе предпазни мерки, които се изразяват във временно спиране на плащанията без предизвестие.

**Допустими разходи**

3.65. Без да противоречи на разпоредбите на Регламент (ЕС) № 1303/2013 на Европейския парламент и на Съвета и Регламент (ЕС) № 1304/2013 на Европейския парламент и на Съвета, както и на глава пета, раздел първи от ЗУСЕСИФ, за да бъдат признати за допустими по договора, разходите трябва да отговарят на изискванията, предвидени в Условията за кандидатстване по конкретната процедура.

3.65.1 Допустимите разходи за финансиране по настоящия договор са за дейности, осъществявани в сектори, попадащи в обхвата на чл. 1 на Регламент (ЕС) № 1407/2013.

**Плащания**

3.66. Управляващият орган извършва плащанията в съответствие с условията на глава пета, раздел втори от ЗУСЕСИФ

3.67. По отношение на извършването на плащания ще се прилагат актуалните разпоредби на Министерство на финансите относно реда и начина за предоставяне и отчитане на средствата от структурните фондове на Европейския съюз от бенефициентите.

**Счетоводни отчети и технически и финансови проверки**

3.68. Конкретният бенефициент трябва да води точна и редовна документация и счетоводни отчети, отразяващи изпълнението на договора, използвайки подходяща електронна система за документация и двустранно счетоводство. Тези системи могат да са неразделна част от текущата счетоводна система на Конкретния бенефициент или допълнение към тази система, така че да бъде осигурена отделна счетоводна аналитичност само за дейностите по договора. Тази система следва да се прилага в съответствие с националното законодателство. Счетоводните отчети и разходите, свързани с договора, трябва да подлежат на ясно идентифициране и проверка.

3.69. Конкретният бенефициент трябва да гарантира, че данните, посочени в заключителния доклад (предвидени в член 3.34, отговарят на тези в счетоводната система и документация и са налични до изтичане на сроковете за съхранение на документацията.

3.70. Конкретният бенефициент е длъжен да допуска Управляващия орган, Сертифициращия орган, националните одитни органи, Европейската комисия, Европейската служба за борба с измамите, Европейската сметна палата и външни одитори да проверяват, посредством проучване на документацията му или проверки на място, изпълнението на договора, и да проведат пълен одит, при необходимост, въз основа на разходооправдателните документи, приложени към счетоводните отчети, счетоводната документация и други документи, свързани с финансирането на договора. Конкретният бенефициент е длъжен да осигури наличността на документите в съответствие с изискванията на чл. 140 от Регламент (ЕС) № 1303/2013 на Европейския парламент и на Съвета

Конкретният бенефициент е длъжен да допусне Управляващия орган, Сертифициращия орган, националните одитни органи, Европейската служба за борба с измамите и външни одитори да извършат проверки и инспекции на място в съответствие с процедурите, предвидени в законодателството на Европейската общност за защита на финансовите интереси на Европейските общности срещу измами и други нарушения и приложимото национално законодателство.

За тази цел Конкретният бенефициент се задължава да предостави на служителите или представителите на Управляващия орган, Сертифициращия орган, националните одитни органи, Европейската комисия, Европейската служба за борба с измамите и Европейската сметна палата, както и на външни одитори достъп до местата, където се осъществява договора, в това число и достъп до неговите информационни системи, както и до всички документи и бази данни, свързани с финансово-техническото управление на договора, както и да направи всичко необходимо, за да улесни работата им. Достъпът, предоставен на служителите или представителите на Управляващия орган, Сертифициращия орган, националните одитни органи, Европейската комисия, Европейската служба за борба с измамите, Европейската сметна палата и външните одитори трябва да бъде поверителен спрямо трети страни без ущърб на публично-правните им задължения. Документите трябва да се съхраняват на достъпно място и да са картотекирани по начин, който улеснява проверката, а Конкретният бенефициент следва да уведоми Управляващия орган за точното им местонахождение.

3.71. Конкретният бенефициент гарантира, че правата на Управляващия орган, Сертифициращия орган, националните, националните одитни органи, Европейската комисия, Европейската служба за борба с измамите, Европейската сметна палата и външните одитори да извършват одити, проверки и проучвания, ще се упражняват равноправно, при еднакви условия и в съответствие с еднакви правила и по отношение на неговите партньори и подизпълнители. Когато партньор или подизпълнител на Конкретния бенефициент е международна организация, се прилагат споразумения за проверки, сключени между тази организация и Европейската комисия.

3.72. Цялата документация по договора се съхранява или под формата на оригинали, или в заверени версии верни с оригинала, на общоприети носители на данни. Съхранението се извършва в съответствие с изискванията на Закона за счетоводството като счетоводната система и документация са налични до изтичане на сроковете за съхранение на документацията, указани в чл.140 от Регламент (ЕС) № 1303/2013.

Всички разходооправдателни и други документи с доказателствена стойност за операции, за които сумата на допустимите разходи не надвишава левовата равностойност на 1 000 000 евро се съхраняват за период от три години, считано от 31 декември след предаването на отчетите, в които са включени разходите по операцията от страна на УО, за което последният уведомява Конкретния бенефициент.

Всички разходооправдателни и други документи с доказателствена стойност за операции, за които сумата на допустимите разходи надвишава левовата равностойност на 1 000 000 евро се съхраняват за период от две години, считано от 31 декември след представянето на отчетите, в които са включени окончателните разходи по приключената операция от страна на УО, за което последният уведомява Конкретния бенефициент.

Сроковете спират да текат в случай на съдебни процедури или по надлежно обосновано искане на Европейската комисия.

Управляващият орган информира Конкретния бенефициента за началната дата на периода.

Когато безвъзмездната финансова помощ попада в обхвата на Регламент (ЕС) № 1407/2013 на Комисията, Конкретният бенефициент е длъжен да документира и събира цялата информация относно прилагането на Регламента. Така съставените документи трябва да съдържат цялата информация, която е необходима, за да се докаже, че са спазени условията по Регламент (ЕС) № 1407/2013. Документацията относно индивидуалните помощи de minimis се съхранява за период от 10 бюджетни години, считано от датата на тяхното предоставяне. Документацията относно схемите за помощ de minimis се съхранява за период от 10 бюджетни години от датата, на която е предоставена последната индивидуална помощ по такава схема. Управляващият орган информира Конкретния бенефициент за началната дата на периода.

При поискване от Европейската комисия Конкретният бенефициент предоставя чрез УО но ОП РЧР на министъра на финансите цялата информация и придружаваща документация, която Европейската комисия счита за необходима за целите на контрола на прилагането на Регламент (ЕС) № 1407/2013. Информацията и документацията се предоставят на министъра на финансите в срок 15 работни дни, освен ако в искането на Европейската комисия или в указанията на Министерството на финансите не е определен друг срок.

**Окончателен размер на финансирането, предоставено от Управляващия орган**

3.73. Общата сума, която Управляващият орган ще изплати на Конкретния бенефициент, не може да надвишава максималния размер на финансовата подкрепа, предвиден в чл. 2.2 от договора.

3.74. Ако при приключването на договора подлежащите на възстановяване разходи възлизат на сума, по-малка от предвидения общ разход, посочен в чл. 2.2, приносът на Управляващия орган се ограничава до тази сума.

3.75. Конкретният бенефициент приема, че безвъзмездната финансова помощ не може при никакви обстоятелства да му носи печалба и трябва да бъде ограничена до сумата, необходима за възстановяване на разходите по договора след приспадане на генерираните при изпълнение на договора приходи. Под печалба се разбира превишението на приходите над разходите по конкретния договор към момента на подаване на искането за балансово плащане. Прихващане може да бъде извършвано и при декларирани и доказани приходи при междинните плащания.

3.76. Размерът на безвъзмездната финансова помощ по договора е дължим до размера на верифицираните допустими разходи по член 3.65 Извършените от Конкретния бенефициент недопустими разходи не подлежат на възстановяване.

**Възстановяване**

3.77. Конкретният бенефициент се задължава да възстанови на Управляващия орган всички, недължимо платени и надплатени суми, неправомерно получени или неправомерно усвоени средства, в срок от 14 дни от датата на получаване на решението по чл. 73, ал. 1 от ЗУСЕСИФ.

Управляващият орган може да прихване дължимите средства за възстановяване, включително и лихвата по тях, от последващи плащания на средства, на които бенефициентът има право, когато същите не са възстановени в срока, посочен в член 3.77.

Бенефициентът се задължава да възстанови и средствата, които са били обект на финансова корекция, наложена или е в резултат на проверки от страна на управляващ, контролиращи и одитиращи органи. На възстановяване подлежат и всички средства, произтичащи от разходи, които са в резултат на констатирани нередности независимо от датата на тяхното установяване. При неспазване на изискванията на Регламент (ЕС) № 1407/2013, бенефициентът възстановява пълния размер на предоставените средства по настоящия договор, ведно със законната лихва от момента на получаването до окончателното им изплащане, съгласно Закона за държавните помощи. Възстановяването на неправомерно предоставена минимална помощ се извършва по реда на чл. 37 от Закона за държавните помощи.

3.78. В случай, че Конкретният бенефициент не върне изисканите суми в определения срок в член 3.77, Управляващият орган има право на обезщетение за забавено плащане в размер на законовата лихва за периода на просрочието.

3.79. Сумите, включително лихвите по тях, подлежащи на възстановяване от Конкретния бенефициент, могат да бъдат прихванати от всякакви суми, дължими от Управляващия орган на Конкретния бенефициент, включително от други действащи договори.

3.80. Банковите такси, свързани с връщането на дължими суми на Управляващия орган, са изцяло за сметка на Конкретния бенефициент.

3.81. В случай, че Конкретният бенефициент не изпълни доброволно задължението, Управляващият орган има право да прихване дължимите суми, включително начислените лихви за просрочие, от последващи плащания по договора за предоставяне на безвъзмездна финансова помощ, или от други действащи договори на Конкретния бенефициент.

3.82. За събиране на вземанията по чл. 3.81, дължимите суми се погасяват при публични държавни вземания - главница, лихви, разноски.

**Приложим закон и уреждане на спорове**

3.83. По отношение на настоящия договор се прилага законодателството на Република България.

4. Условия за възстановяване на предоставена финансова подкрепа под формата на възстановима помощ:

НЕПРИЛОЖИМО

5. С настоящия договор се предоставя безвъзмездна финансова помощ в съответствие с изискванията на Регламент (ЕС) № 1407/2013 на Комисията от 18 декември 2013 г. относно прилагането на членове 107 и 108 от Договора за функциониране на Европейския съюз към помощта „de minimis“ (ОВ L 352/24.12.2013 г.) и е в размер на ………………, представляваща минимална помощ по Регламент (ЕС) № 1407/2013

5.1. Предоставената помощ de minimis подлежи на възстановяване от получателя, когато:

* Конкретният бенефициент е предоставил невярна или непълна информация, довела до нарушаване на Регламента от УО;
* при неизпълнение на настоящия договор.

5.2 Бенефициентът при кандидатстване за друго публично финансиране следва да има предвид, че:

а) Общият размер на безвъзмездната помощ, предоставена на едно и също предприятие за дейности, обявени в режим „de minimis” съгласно Регламент (ЕС) № 1407/2013 на Комисията, не може да надхвърля левовата равностойност на 200 000 евро (391 166 лева) и съответно левовата равностойност на 100 000 евро в случай на едно и също предприятие, което осъществява автомобилни товарни превози за чужда сметка за период от три бюджетни години.

Ако дадено предприятие изпълнява автомобилни товарни превози за чужда сметка или срещу възнаграждение, както и ако извършва други дейности, за които се прилага таванът от 200 000 EUR, таванът от 200 000 EUR се прилага за предприятието, при условие че съответната държава членка гарантира посредством подходящи средства, като например отделяне на дейностите или разграничаване на разходите, че помощите за дейността по автомобилни товарни превози не надвишават 100 000 EUR и че помощите de minimis не се използват за придобиване на товарни автомобили.

Посочените по-горе тавани се прилагат независимо от формата на помощта de minimis или от преследваната цел и без значение дали предоставената от държавата членка помощ се финансира изцяло или частично със средства, произхождащи от Съюза. Периодът от три бюджетни години се определя според бюджетните години, използвани от предприятието в съответната държава членка.

В случай на сливания или придобивания всички предходни помощи de minimis, предоставяни на някое от сливащите се предприятия, се вземат под внимание при определяне на това дали дадена нова помощ de minimis, отпусната на новото предприятие или на придобиващото предприятие, не води до превишаване на съответния таван. Помощта de minimis, предоставена законно преди сливането или придобиването, остава правомерна.

Ако дадено предприятие се разделя на две или повече отделни предприятия, помощта de minimis, отпусната преди разделянето, се предоставя на предприятието, което се е възползвало от нея, като по принцип това е предприятието, поемащо дейностите, за които е била използвана помощта de minimis. Ако такова предоставяне не е възможно, помощта de minimis се разпределя пропорционално на базата на счетоводната стойност на собствения капитал на новите предприятия към действителната дата на разделянето.

б) Минималната помощ, предоставена по настоящия договор, може да се натрупва с минимална помощ, предоставена съгласно Регламент (ЕС) № 1408/2013 на Комисията от 18 декември 2013 г. относно прилагането на членове 107 и 108 от Договора за функционирането на Европейския съюз към помощта de minimis в селскостопанския сектор (ОВ L 352 от 24.12.2013 г.) и Регламент (ЕС) № 717/2014 на Комисията от 27 юни 2014 година относно прилагането на членове 107 и 108 от Договора за функционирането на Европейския съюз към помощта de minimis в сектора на рибарството и аквакултурите (ОВ L 190 от 28.06.2014 г.) до съответния размер, определен в буква а, като натрупването на минималните помощи е по вид дейности до съответия праг за конкретния вид дейност. В случаите на предприятия, които са в обхвата на Регламент (ЕС) 360/2012 на Комисията от 25 април 2011 г. относно прилагането на членове 107 и 108 от Договора за функционирането на Европейския съюз към минималната помощ (de minimis) за предприятия, предоставящи услуги от общ икономически интерес (ОВ L 114 от 26.04.2012 г.) приложимият праг за натрупване на минималната помощ е до левовата равностойност на 500 000 евро.

в) Минималната помощ не се натрупва с държавна помощ, отпусната за същите допустими разходи, ако чрез това натрупване може да се надвиши най-високият приложим интензитет на помощта или размер на помощта, определен в конкретните обстоятелства за всеки отделен случай с Регламент (ЕС) № 651/2014 или с решение, на Комисията.

г) Помощта de minimis се смята за отпусната в момента, когато законовото право да получи помощта е предоставено на предприятието, съгласно приложимия национален правен режим, независимо от датата на плащане на помощта de minimis на предприятието.

**6.** Цялата кореспонденция, свързана с настоящия договор, трябва да бъде в писмена форма, на български език, да съдържа регистрационния номер и наименованието на договора, и да бъде водена чрез информационната система ИСУН 2020.

**ПРИЛОЖЕНИЯ**

Одобреният проект и документите по чл.26, ал.1 от Закона за управление на средствата от Европейските структурни и инвестиционни фондове, в частта, определяща условията за изпълнение, са неразделна част от настоящия договор. Следните документи представляват приложения към настоящия договор за предоставяне на безвъзмездна финансова помощ и са неразделна част от него:

ФОРМУЛЯР ЗА КАНДИДАТСТВАНЕ

ПРИЛОЖЕНИЕ: ФОРМУЛЯР ЗА ФИНАНСОВА ИДЕНТИФИКАЦИЯ

В случай на противоречие между текста на Приложенията и разпоредбите на настоящия договор, с предимство се прилагат разпоредбите на договора. В случай на противоречие между текстовете в секция „План за изпълнение/Дейности по проекта” и секция „Бюджет”, включително секция „Финансова информация – Източници на финансиране”, които са част от Формуляра за кандидатстване, с предимство се прилагат разпоредбите на секция „Бюджет” и секция „Финансова информация – Източници на финансиране”.

Договорът влиза в сила след изтичане на срока за обжалването му. В случай, че същият е оспорен – от влизане в сила на съдебния акт. Настоящият договор подлежи на оспорване пред компетентния административен съд по реда на АПК в срок от 14 дни[[2]](#footnote-2).

На основание чл. 19г от АПК се допуска предварително изпълнение на договора поради следните мотиви: налице е обществен интерес от изпълнението на административния договор, тъй като в резултат на предоставената безвъзмездна финансова помощ от ЕСИФ и по-конкретно чрез реализацията на дейностите на конкретния проект ще се достигне до изпълнението на стратегическите цели на държавата, подробно описани в Споразумението за партньорство с ЕС и съответно на ОП РЧР. В случая недопускането на предварително изпълнение би попречило на постигането на целите и индикаторите, заложени в договора, същото е необходимо с оглед ненакърняване на обществения интерес.

Настоящият договор се сключи в два еднообразни екземпляра, по един за всяка от страните.

|  |  |
| --- | --- |
| **За Управляващия орган**  *[подпис]*  *[име и длъжност на лицето*  *упълномощено да подписва]*  *[дата ]*  *[подпис]*  *[име и длъжност на*  *лице с право на втори подпис]*  *[дата ]* | **За Конкретния бенефициент**  *[подпис]*  *[име и длъжност на лицето*  *упълномощено да подписва]*  *[дата ]*  *[подпис]*  *[име и длъжност на*  *лице с право на втори подпис]*  *[дата ]* |

1. Преди сключване на договора бенефициентът посочва варианта на изпълнение по чл. 2.3 [↑](#footnote-ref-1)
2. Забележка: На основание чл. 19г от АПК е допустимо предварително изпълнение. [↑](#footnote-ref-2)